b'\n_START_ARTICLE_\n617\xc3\xa8 Esquadr\xc3\xb3 de la RAF\n_START_SECTION_\nSegona Guerra Mundial\n_START_PARAGRAPH_\nEl 21 de mar\xc3\xa7 de 1943, durant la Segona Guerra Mundial, es form\xc3\xa0 l\'esquadr\xc3\xb3 a RAF Scampton, i inclo\xc3\xafa personal de la Reial For\xc3\xa7a A\xc3\xa8ria Canadenca, la Reial For\xc3\xa7a A\xc3\xa8ria Australianai la Reial For\xc3\xa7a A\xc3\xa8ria Neozelandesa. L\'esquadr\xc3\xb3 es form\xc3\xa0 per portar a terme la tasca espec\xc3\xadfica d\'atacar 3 grans embassaments a la conca del Ruhr a Alemanya: M\xc3\xb6hne, Eder o Sorpe. El pla reb\xc3\xa9 el nom d\'Operaci\xc3\xb3 Castigar, i tingu\xc3\xa9 lloc el 17 de maig de 1943. L\'esquadr\xc3\xb3 va haver de desenvolupar t\xc3\xa0ctiques per poder llan\xc3\xa7ar la bomba de rebot de Barnes Wallis._NEWLINE_El comandant original de l\'Esquadr\xc3\xb3 617, Comandant d\'Ala Guy Gibson, va ser condecorat amb la Creu Vict\xc3\xb2ria per la seva participaci\xc3\xb3 en l\'atac. La ins\xc3\xadgnia de l\'esquadr\xc3\xb3, aprovada pel Rei Jordi VI, mostra el trencament d\'un embassament, commemorant C\xc3\xa0stig._NEWLINE_Despr\xc3\xa9s de l\'atac, es prohib\xc3\xad a Gibson seguir volant i va haver d\'anar en una gira publicit\xc3\xa0ria. George Holden esdevingu\xc3\xa9 l\'Oficial Comandant al juliol, per\xc3\xb2 va ser abatut i mort en la seva quarta missi\xc3\xb3 amb l\'esquadr\xc3\xb3 al setembre de 1943, en un atac sobre el Canal Dortmund-Ems; portava a 4 membres de la tripulaci\xc3\xb3 de Gibson amb ell. H. B. "Mick" Martin va prendre el comandament temporalment, abans que fos Leonard Cheshire nomenat comandant. Cheshire personalment va prendre part en les t\xc3\xa8cniques de marcatge d\'objectius especials requerides quan augment\xc3\xa0 la precisi\xc3\xb3 de les unitats d\'exploradors (al final marcava els objectius des d\'un ca\xc3\xa7a Mustang. Va ser condecorat amb la Creu Vict\xc3\xb2ria._NEWLINE_Durant la resta de la guerra, l\'esquadr\xc3\xb3 continu\xc3\xa0 fent bombardeigs de precisi\xc3\xb3, incloent l\'\xc3\xbas de les enormes bombes "terratremol" enormous "Tallboy" i "Grand Slam", en objectius concrets com les seus dels submarins, ponts o el Canal Dortmund-Ems, que finalment va ser destru\xc3\xaft amb Tallboys al setembre de 1944._NEWLINE_Un atac notable va ser l\'enfonsament del Tirpitz. El Tirpitz havia estat despla\xc3\xa7at fins a un fiord al nord de Noruega, des d\'on amena\xc3\xa7ava els combois de l\'\xc3\x80rtic i estava massa lluny per poder ser atacat per aire des del Regne Unit. Ja havia estat danyat pels submarins mitjans de la Royal Navy, aix\xc3\xad per una s\xc3\xa8rie d\'atacs llan\xc3\xa7ats des de portaavions per l\'Arma A\xc3\xa8ria de la Flota, per\xc3\xb2 cap dels dos atacs havia aconseguit enfonsar-lo. Finalment, la feina s\'encarreg\xc3\xa0 als esquadrons 617 i 9, operant des de R\xc3\xbassia i atacant al Tirpitz amb bombes Tallboy. El van danyar tant que va ser for\xc3\xa7at a dirigir-se fins al fiord de Troms\xc3\xb8, m\xc3\xa9s al sud, per ser reparat. Aquest fiord estava dins del radi d\'acci\xc3\xb3 operant des d\'Esc\xc3\xb2cia, i des d\'all\xc3\xa0, a l\'octubre, va ser atacat de nou, per\xc3\xb2 els n\xc3\xbavols van frustrar l\'atac. Finalment, el 12 de novembre de 1944, ambd\xc3\xb3s esquadrons van atacar el Tirpitz. Les primeres bombes van fallar l\'objectiu, per\xc3\xb2 l\'avi\xc3\xb3 seg\xc3\xbcent aconsegu\xc3\xad 3 impactes directes en una r\xc3\xa0pida successi\xc3\xb3. En menys de 10 minuts despr\xc3\xa9s que fos tocat per la primera bomba, el Tirpitz estava cap per avall. Ambd\xc3\xb3s esquadrons van reclamar com a pr\xc3\xb2pies les bombes que havien enfonsat al Tirpitz. Tots tres atacs sobre el cuirassat alemany van ser comandats pel Comandant d\'Ala J. B. "Willy" Tait, que havia rellevat a Cheshire com a comandant del 617\xc3\xa8 al juliol._NEWLINE_Els fets d\'armes de l\'esquadr\xc3\xb3 durant la Segona Guerra Mundial, i C\xc3\xa0stig en particular, van ser descrits al llibre que Paul Brickhill va publicar el 1951, The Dam Busters, i a la pel\xc2\xb7l\xc3\xadcula del mateix t\xc3\xadtol, tot i que molts documents encara avui estan protegits per la legislaci\xc3\xb3 sobre secrets oficials. Es considera que el treball definitiu \xc3\xa9s "The Dambusters Raid", de John Sweetman. del 1990. el 2006 s\'anunci\xc3\xa0 que el director neozeland\xc3\xa8s Peter Jackson i David Frost podrien co-produir un re-make de la pel\xc2\xb7l\xc3\xadcula, amb gui\xc3\xb3 de Stephen Fry i dirigida per Christian Rivers. El darrer pilot viu dels Dam Busters, el neozeland\xc3\xa8s Les Munro, ofer\xc3\xad els seus serveis com a conseller t\xc3\xa8cnic.\n_START_SECTION_\nPostguerra\n_START_PARAGRAPH_\nDespr\xc3\xa9s del final de la Segona Guerra Mundial, l\'esquadr\xc3\xb3 va rebre l\'Avro Lincoln, al qual el segu\xc3\xad el bombarder a reacci\xc3\xb3 English Electric Canberra el 1952. Va ser desbandat el 15 de desembre de 1955_NEWLINE_Despr\xc3\xa9s de la reforma de Scampton l\'1 de maig de 1958, l\'esquadr\xc3\xb3 oper\xc3\xa0 el Avro Vulcan com a part de la For\xc3\xa7a V. Sent el primer a ser equipat amb armament nuclear, van tornar al bombardeig convencional despr\xc3\xa9s de 1968 i fins a la seva dissoluci\xc3\xb3 el 31 de desembre de 1981._NEWLINE_L\'esquadr\xc3\xb3 va ser reformat a RAF Marham, Norfolk l\'1 de gener de 1983, per ser equipat amb el Panavia Tornado GR1. El 1994 va ser traslladat a RAF Lossiemouth amb Tornado GR1B amb el m\xc3\xadssil Sea Eagle. El 617 tamb\xc3\xa9 ha estat rutin\xc3\xa0riament desplegat en suport de les operacions Resinar i Bolton, la contribuci\xc3\xb3 de la RAF a l\'Operaci\xc3\xb3 Vigil\xc3\xa0ncia Meridional, la darrera vegada durant la primavera i l\'estiu del 2000 a la Base A\xc3\xa8ria d\'Ali Al Salem, a Kuwait.'